אפרת נטר

אפרת נטר (נולדה בירושלים ב-26 בספטמבר 1959) היא פסיכולוגית בריאותית ופרופסור מן המניין לפסיכולוגיה במחלקה למדעי ההתנהגות, במרכז האקדמי רופין. עיקר מחקרה הוא בנושא התנהגויות בריאות ובריאות דיגיטלית. תחום התמחותה הוא חיפוש מידע מקוון בנושאי בריאות כללית ובריאות הנפש.

== ביוגרפיה ==
נטר סיימה את לימודי התואר הראשון בחינוך ובספרות אנגלית ואת לימודי התואר השני בפסיכולוגיה, באוניברסיטה העברית בירושלים. מחקר התיזה שלה לתואר השני, בהנחיית גרשון בן-שחר, הראה שתוקף הניבוי של הגרפולוגיה נמוך מאוד.<ref name=":0"></ref> את עבודת הדוקטורט באוניברסיטה העברית בירושלים ביצעה בהנחיית יעקב טרופה, בנושא מנגנוני ניהול עצמי בחיפוש משוב.<ref name=":1"></ref> בפוסט-דוקטורט נטר השתלמה באוניברסיטת קליפורניה בלוס אנג'לס בהנחיית שלי טיילור. בעקבות השתלמות זו, עברה לחקור את הפסיכולוגיה של הבריאות.

בין השנים 2010–2016 נטר הייתה חברה בוועד המנהל של European Health Psychology Society (EHPS). בשנת 2015 השתייכה לקבוצת מומחים מטעם החברה שפרסמה המלצות בנוגע להתערבויות בפסיכולוגיה בריאותית.<ref></ref> מאז שנת 2021 היא מכהנת כמזכירה של קואליציית הפסיכולוגיה באומות המאוחדות. במסגרת זו, השתתפה בהפקת יום הפסיכולוגיה באומות המאוחדות בשנת 2022.<ref></ref> נטר פעילה גם בוועדת האו"ם של ה-EHPS, ובקבוצת בריאות נשים.

נטר היא עורכת-שותפה ראשית בכתב העת Health Psychology and Behavioral Medicine<ref></ref> ועורכת משנה בכתב העת Applied Psychology and Wellbeing. בין השאר, היא ערכה גיליון מיוחד על אספקטים פסיכולוגיים של התמודדות בהקשר של המלחמה באוקראינה. נטר הייתה גם עורכת-שותפה לגיליון מיוחד על מגפת הקורונה בכתב העת Vaccines.

== פעילות מחקרית ==
בעבודת התיזה שלה, הראתה אפרת נטר שתוקף הניבוי של ה[[גרפולוגיה נמוך מאוד, ושפסיכולוגים ללא הכשרה גרפולוגית יכולים לנתח כתב יד טוב יותר מאשר גרפולוגים. ממצא זה הוסבר בכך שהניתוח מתבסס על תוכן הכתוב, ולא על צורת האותיות.]]
בעבודת התיזה לתואר שני בחנה נטר 17 מחקרים שונים שעסקו בתקפות הגרפולוגיה ככלי למיון עובדים. המחקרים כללו ניתוחים של 63 גרפולוגים ו-51 לא גרפולוגים (קבוצת בקרה) שבחנו 1,223 כתבי–יד. התוצאות הראו שהגרפולוגים לא הצליחו יותר ממי שאינם גרפולוגים בניבוי ביצועים עתידיים של עובדים על בסיס כתב–יד, ונפלו באופן ניכר מפסיכולוגים במבחן זה. לטענת נטר ובן שחר, הניתוח הגרפולוגי מבוסס על ניתוח תוכנו של כתב–היד ולא של המאפיינים הגרפולוגיים שלו.<ref name=":0" />

בתחילת דרכה עסקה נטר במחקר בפסיכולוגיה חברתית בנושאים של ניהול עצמי<ref></ref><ref name=":1" /> והטיות קוגניטיביות.<ref></ref><ref></ref>

הפעילות המחקרית של נטר מתמקדת בעיקר בהתנהגויות בריאות, אוריינות בריאות מקוונת והתאמת מטרות חיים לאור אירועים בריאותיים.

נטר חוקרת התנהגויות בריאות מגוונות, כגון בדיקות סינון לסרטן, דבקות בנטילת תרופות, הנקה וקבלת חיסונים. לדוגמה, במחקר על גילוי מוקדם של סרטן המעי הגס, נשלחו ערכות לבדיקת דם סמוי בצואה לכ־30,000 איש בקבוצות סיכון. המחקר הראה שההסבר שצורף לערכה השפיע על הסיכוי שהיא תבוצע.<ref></ref>

נטר ערכה מספר מחקרים בתחום הבריאות הדיגיטלית.<ref></ref><ref></ref><ref></ref> בין השאר, היא ביצעה סקר על מדגם מייצג בישראל של מעל 4000 מבוגרים. ממצאי הסקר הראו שאנשים בעלי אוריינות בריאות מקוונת גבוהה יותר ידעו לנהל טוב יותר את צורכיהם הרפואיים. הם היו גם צעירים ומשכילים יותר.<ref></ref>

נטר גם מתעדת איך מצבי בריאות, למשל בעיות פריון<ref></ref> או מחלה כרונית כטרשת נפוצה,<ref></ref> קשורים להתאמות שאנשים עושים במטרות חיים, תוך התנתקות ממטרות אחדות ואימוץ מטרות אחרות.

== חיים אישיים ==
אפרת נטר גרה בחיפה, נשואה לאורי כהן ואם לשניים.

== קישורים חיצוניים ==
* 
* אפרת נטר, שיר מעודה ורינת עמר, [https://www.health.gov.il/UnitsOffice/HD/PH/HealthEducation/Documents/6th/500_6Edition.pdf שימוש בתרופות ממריצות לשיפור ביצועים ללא מרשם בקרב סטודנטים], בכתב העת קידום בריאות בישראל, אוקטובר 2017
* [https://www.kan.org.il/content/kan/podcasts/p-8314/54902/ איך גורמים לישראלים להתחסן], בתוכנית קלמן ליברמן, 15 בדצמבר 2020

== הערות שוליים ==

2023 10
קטגוריה:סגל המרכז האקדמי רופין
קטגוריה:פסיכולוגים ישראלים
קטגוריה:פסיכולוגיות ישראליות
קטגוריה:בוגרות התיכון ליד האוניברסיטה
קטגוריה:בוגרי התיכון ליד האוניברסיטה
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:חוקרות ישראליות
קטגוריה:ישראליות שנולדו ב-1959
קטגוריה:ישראלים שנולדו ב-1959